**Jegyzőkönyv**

**a Magyar Meteorológiai Társaság 2010. május 6.-án tartott   
Tisztújító Közgyűléséről**

***Major***: Üdvözli a résztvevőket. Jelen van 42 fő a jelenléti ív szerint. (*1sz. melléklet*) Megállapítja, hogy a Közgyűlés nem határozatképes. Ezért az előre kiküldött meghívó szerint a Közgyűlést változatlan napirenddel 14.30 órára újra összehívja. Addig is felkéri Mészáros Ernő professzor urat, hogy ismertesse „A levegő megismerésének története” című könyvét. A 2009.évi Szakirodalmi Nívódíjat ezért a könyvéért nyerte el.

***Mészáros:*** Megtartja az előadást.

***Major***: Köszöni az előadást. Van-e valakinek kérdése az előadóhoz? Ha nincs, akkor megnyitja az újra összehívott Közgyűlést. Kérdi, hogy az előre kiküldött napirendet elfogadják-e a megjelentek. (*2.sz. melléklet*)

NAPIREND EGYHANGÚ SZAVAZÁSSAL ELFOGADVA.

Felkéri jegyzőkönyv vezetésre Pusztainé H. Magdolna jegyzőt.

A jegyzőkönyv hitelesítésre Mezősi Miklóst és Varga Miklóst kéri fel.

A napirend szerint haladva először a Társasági díjak kiosztása következik. A díjakat az elnök és a főtitkár adták át.

Steiner Lajos Emlékérmet kapott Vig Péter

Hegyfoky Kabos Emlékérem első díjazottja Ambrózy Pál

A 2009. évi Szakirodalmi Nívódíjat Mészáros Ernő vette át.

A Róna Zsigmond Alapítvány 2009. évi kamatait Hágel Editnek és Kolláth Kornélnak ítélték oda. A díjazottak a Közgyűlésen nem tudtak résztvenni.

***Major***: A következő napirendi pontban a Közhasznúsági jelentést tárgyaljuk. Felkéri Gyuró György főtitkárt, hogy tartsa meg a főtitkári beszámolót.

***Gyuró***: Felolvassa a beszámolót. (*3.sz. melléklet*)

***Major:*** Felkéri Hirling György EB tagot, hogy ismertesse az EB jelentését.

***Hirling:*** Felolvassa az EB jelentését. (*4.sz. melléklet*) Valamint kivetíti a gazdasági táblázatot az elmúlt évi terv és tény adatokkal és a 2010. évi tervet. (*5.sz. melléklet*)

***Major***: Köszöni a beszámolókat. Van-e az elhangzottakhoz kérdés, megjegyzés? Valóban a Társaságnak nincs jelentős bevétele amiből működni tudna. Rendezvény nyereségéből lehetne némi haszonra szert tenni, de részvételi díjas rendezvény nagyon kevés van. Meg kell találni a bevételek növelésének lehetőségét. Az elhangzott beszámolókat meghallgatva kérdezi a jelen lévő tagoktól, hogy a 2009. évi Közhasznúsági Jelentést elfogadják-e.

A 2009. ÉVI KÖZHASZNÚSÁGI JELENTÉS ÉS A 2010. ÉVI TERV EGYHANGÚ SZAVAZÁSSAL ELFOGADVA.

Ezzel a 2009. év lezárva, de ezzel egyidejüleg a 2006-tól kezdődő 4 évet is lezárja. Mint leköszönő elnök búcsúzik a Társaságtól. A leköszönő vezetőség nevében is elbúcsúzik. Van-e valakinek kérdése, megjegyzése az elmúlt 4 évi működéssel kapcsolatban. Amennyiben nincs úgy veszi, hogy a vezetőség megkapta a felmentését. Mégegyszer köszöni a 4 éves munkát mindenkinek. Most mint elnök befejezi a közgyűlés levezetését és mint a Jelölő Bizottság elnöke folytatja.

A jelenlévők többsége részt vett a decemberi Évzáró Közgyűlésen, ahol az Alapszabályunkat módosítottuk. Az új Alapszabályban jelentősen lecsökkent a Választmány létszáma. A jelölés már az új szabályok szerint történt. A Jelölő Bizottság három főből állt: elnök: Major György, tagok: Lakatos Mónika és Pongrácz Rita. Széles körű közvélemény kutatás után született meg a jelölő lista, amit most kivetít (*6.sz. melléklet*) A lista táblázatos része az, amit szavazásra bocsát. A táblázat alatt tájékoztatásul feltünteti a hatályos egyéb tisztségviselőket is, akiket most nem kell megszavazni. A tiszteletbeli elnök és a tiszteleti tagok örökös tisztségek. A szakosztályok és a területi csoportok vezetőit nem most választjuk meg. Ha itt változás lesz, akkor majd a következő közgyűlésnek kell megerősíteni, addig a régi vezetés marad. Van-e kérdés, megjegyzés?

***Illés***: Kik azok, akik a jelölő listán vannak. Mivel elég régóta nyugdíjban van, nem ismer mindenkit. Kéri a Jelölő Bizottságot, hogy mutassa be a jelölteket.

***Major***: Bocsánat, azt hitte, hogy itt mindenki mindenkit ismer. Végigmegy a jelölő listán és kéri, hogy aki itt van, az mutatkozzon be, aki nincs jelen, arról röviden elmondja, hogy hol dolgozik és mit csinál. Kérdezi Illés tagtársat, hogy ezek után elfogadja-e a jelölő listát?

***Illés***: Köszöni, elfogadja.

***Major***: Van-e kérdés a jelöltekkel kapcsolatban. Javasol-e valaki valaki helyett mást? Tájékoztatásul közli, hogy a jelöltek mindannyian elfogadták a jelölést. Ha nincs újabb kérdés, megjegyzés, akkor a szavazásra kerül a sor. Ismerteti az Alapszabály ide vonatkozó paragrafusát, miszerint „*12.§ (1 ) A közgyűlés határozatait - a 10.§ 3.d. bekezdésben foglaltak kivételével - egyszerű szótöbbséggel hozza. A szavazás személyi kérdésekben titkos. A titkos szavazástól el lehet tekinteni, ha az elnök az egyhangúságot megállapítja. A Társaság bármely tagjának írásbeli kérésére az írásban meghatározott ügyben titkos szavazást kell elrendelni. Szavazategyenlőségnél nyílt szavazás esetén az elnök szavazata dönt, titkos szavazásnál pedig meg kell ismételni a szavazást.”*  Van-e akadálya annak, hogy a kivetített jelölő listát nyílt szavazásra tegyük fel? Ha nem, akkor felteszi szavazásra a kérdést: a jelölő listát ki az, aki elfogadja. NYÍLT SZAVAZÁSSAL EGYHANGÚLAG ELFOGAVA A JELÖLŐ LISTA (6.sz.melléklet) A MAGYAR METEOROLÓGIAI TÁRSASÁG ELNÖKE DUNKEL ZOLTÁN, FŐTITKÁRA TARCZAY KLÁRA. MINDKETTEN ÖNÁLLÓAN JOGOSULTAK A TÁRSASÁG KÉPVISELETÉRE.

Köszöni a konstruktív együttműködést a Jelölő Bizottság munkája ezennel véget ért. Átadja a szót az új elnöknek.

***Dunkel***: Köszöni a bizalmat. Látja, hogy nem lesz könnyű az elkövetkezendő időszak. Az új vezetőség nevében megigérheti, hogy megpróbálják megkeresni az anyagi forrásokat, hogy tovább tudják működtetni az MMT-t. A Közgyűlés hatásköre az új tiszteleti tagok elfogadása. Ezért most 3 új tiszteleti tagra tesz javaslatot. Ambrózy Pál, Mészáros Ernő és Mezősi Miklós a jelöltek. Azt hiszi, hogy őket nem kell senkinek bemutatni. Hosszú évtizedek óta aktív tagjai a Társaságnak. Felteszi szavazásra, hogy elfogadják-e az új tiszteleti tagságra a jelölést? Szavazás ereménye: 3 TARTÓZKODÁS MELLETT (A JELÖLTEK) AMBRÓZY PÁL, MÉSZÁROS ERNŐ ÉS MEZŐSI MIKLÓS 2010-TŐL TISZTELETI TAGJAI A MAGYAR METEOROLÓGIAI TÁRSASÁGNAK.

***Dunkel***: Van-e kérdés, javaslat, hozzászólás a közgyűléshez? Van-e közérdekű bejelentés?

***Unger***: Közeledik az SZJA bevallás határideje. Meg lehetne-e kapni az MMT adószámát, hogy az adó 1%-át át tudják utalni? Ezzel is lehet növelni az MMT bevételét.

***Gyuró***: Az MMT honlapjának nyitó lapján kiemelve ott van az adószámunk. Ezen kívül a Légkör legutóbbi számában is benne van, sőt már két alkalommal e-mailen is megkapták a felhívást az e-maillel rendelkező tagok. De semmi akadálya annak, hogy mégegyszer szétküldjük a tagoknak az adószámunkat.

***Dunkel:*** Köszöni a felvilágosítást. Kéri mindazon kollégákat, hogy akik még nem készítették el az adóbevallásukat, adják az 1%-ot az MMT-nek. Van-e egyéb észrevétel, megjegyzés? Ha nincs, akkor köszöni a részvételt és bezárja a Közgyűlést.

A jegyzőkönyvet készítette: Pusztainé H. Magdolna

A jegyzőkönyvet jóváhagyta: Dr. Dunkel Zoltán elnök

Hitelesítők:

Mezősi Miklós Varga Miklós